|  |  |  |  |
| --- | --- | --- | --- |
| **Dykkar referanse** | **Vår referanse** | **Klassering** | **Dato** |
|  | 2018/4660-2-45047/2018-GHAD  | 677/1 | 01.03.2018 |

## Eigedom xxx/1 - Innvilging av tilskot til drenering av jordbruksjord

Den 25.02.2018 søkte du om tilskot til drenering.

**Vedtak**

Vi godkjenner søknaden om systematisk drenering av 172 daa, og innvilgar eit tilskot på kr 2000 per daa, totalt 344 000 kroner. Vi godkjenner også 900 meter med avskjeringsgrøfter med ein sats på kr 30 per meter, totalt 27 000 kroner. Samla tilskot kjem på 371 000 kroner.

Fristen for å gjennomføre tiltaket er 01.03.2021.

**Vilkår**

Tiltaket skal gjennomførast på ein fagleg forsvarleg måte og etter den framlagde planen. Eldre grøfter skal merkjast av på endeleg grøftekart. Ta kontakt dersom noko er uklart, eller dersom du ønskjer å utføre tiltaket på ein annan måte.

Dersom du treffer på automatisk freda kulturminne, eksempelvis i form av helleristingar, brent leire, keramikk, flint, groper med trekol og/eller brent stein eller liknande, skal du stanse arbeidet og varsle fylkeskonservatoren, jf. *lov av 9. juni 1978 nr. 50 om kulturminner* (kulturminnelova) § 8, andre ledd. Fylkeskonservatoren lovar rask tilbakemelding og avklaring i denne typen saker.

**Saksopplysningar**

Arealet som skal grøftast, er fordelt på to teigar. Teigen på 165 daa ligg vest for gardstunet og er avgrensa av dyrkamarka til naboane. Teigen på 7,4 daa grensar inntil gardstunet i nord, Lyarkollveien i aust, utmark i vest og dyrkamarka til naboen i sør, jf. vedlagt kart. I arealdelen i kommuneplanen har området status som LNF-område.

Jordarten er mellomleire og stiv leire. Arealet har middels erosjonsrisiko. Det skal grøftast systematisk med ein grøfteavstand på 8 meter. Samlegrøftene 83/100 mm skal leggjast på 100 cm djupn og sugegrøftene 50/60 mm på 100 cm djupn. Arealet er tidlegare systematisk grøfta i 1950–1960-åra, jf. vedlagt grøftekart.

Dreneringa skal utførast med kjedegravar eller grøfteplog, og det skal nyttast filterrøyr.

Grunneigaren har i notat 23.02.2018 stadfesta at ho samtykkjer i tiltaket.

**Vurdering**

Dreneringa vil betre produktiviteten og vekstvilkåra, og redusere faren for jordpakking og erosjon. God dreneringstilstand er nødvendig for å kunne utnytte produksjonsevna på arealet.

Vi vurderer at tiltaket ikkje har negativ effekt på kulturminne eller vassførekomstar i nærleiken. Det er ikkje registrert spesielle naturtypar som blir påverka av tiltaket. Arealet er kontrollert mot følgjande databasar: gardskart, freda kulturminne og natur- og artsmangfald.

Kravet om at arealet skal vere grøfta tidlegare, er oppfylt.

**Utbetaling av tilskot**

Når tiltaket er ferdig, må du sende oss følgjande dokument:

* grøftekart
* faktura frå entreprenøren som viser kva som er gjort
* kvitteringer for innkjøp av røyr og anna materiell
* oversikt over eigeninnsats
* annan dokumentasjon: bilde, synfaringsrapport e.l.

Fylkesmannen utbetaler tilskot når vilkåra er oppfylte.

**Opplysningsplikt og kontroll**

Kommunen og Fylkesmannen kan krevje nødvendige opplysningar om tiltaket og kontrollere at tilskotsmidlane blir brukte i tråd med føresetnadene, jf. dreneringsforskrifta §9.

**Klage**

Du treng ikkje å svare på dette vedtaket, men du har rett til å klage. Klagefristen er tre veker etter at du har fått dette brevet.

I klaga må du gi:

• namn og fødselsnummer/organisasjonsnummer

• grunngiving

Du må skrive under klaga. Send klaga til Fredrikstad kommune, miljø- og landbruk, postboks 1405, 1602 Fredrikstad eller på e-post til postmottak@fredrikstad.kommune.no. Fylkesmannen i Østfold behandlar klaga.

Med helsing

*Dette dokumentet er elektronisk godkjent og blir sendt utan signatur.*

miljø- og landbrukssjef landbruksrettleiar

|  |
| --- |
| Kopi til eksterne mottakarar: |
| FYLKESMANNEN I ØSTFOLD |  | POSTBOKS 325 | 1502 | MOSS |